  Виталий Пронин 2-тӥ куарусёнэ 19 часын Ижысь Шор площадьысь шатёрын ортчоз «Чудья Promo» творческой группаен пумиськон ӝыт. Радъя сое Dart газет «Лыдӟиськы, Ижкар!» фестиваль улсын. «Чудья Promo» творческой группаысь котькудӥз усточи паймымон. Кылсярысь, Богдан Анфиногенов, кылбурчи-авангардист. Али со «Айшет будущего» книгаеныз гудыртэм кадь пыриз удмурт литературае. Евгений Бикузин, суредаськись-постэтнофутурист. Ужъёсыз этнофутуризмлы матын ке но, ас вакытаз выриз туала суредаськонэн - ульча-артэн. Со сяна, Женя шудэ кубызэн, вашкала удмурт крезьгуро инструментэн, ачиз ик соосты лэсьтэ но. Марина Сергеева, блогер. Аслаз вотэс бамаз со удмурт егитъёслэсь улонзэс гожтэ - гурт но кар - зэмос история кылдытэ. Таня Тихонова но Лилия Леонтьева уг быгато улыны калык эктон-кырӟанъёстэк. «Чипчирган» ансамблен но «Эктон корка» студиен соос трос кунъёсы потазы ни - отысь калыкез удмурт кырӟан-эктон культураен тодматӥзы.Ужрадэ вуэмъёс трос пӧртэм зарезьёсы выёзы. Женялэсь кубызэн шудэмзэ кылзозы, Лиляен но Таняен быдэстэм удмурт кырӟанъёслэн тулкымъёссы вылын веттаськозы. Пумиськон ӝытэ вуэмъёс Богдан Анфиногеновлэн кылбуръёсаз выёзы. Дышетскозы тодмо удмурт блогер луыны но трос мукетызлы. Витиськом, эшъёс!Мария Векшина   